Η ερμηνεία και εφαρμογή των συμβάσεων αποφυγής της διπλής φορολογίας
Creators: name: Κωστούλα, Βικτωρία Γεωργίου
Publisher: name: Aristotle University of Thessaloniki
Year: 2015
Subjects: συμβάσεις αποφυγής διπλής φορολογίας
αποφυγή διπλής φορολογίας
διπλή φορολογία
double taxation treaties
avoidance of double taxation
double taxation

description: Σκοπός της διπλωματικής εργασίας ήταν η μελέτη των διεθνών συμβάσεων αποφυγής της διπλής φορολογίας στην κατεύθυνση διερεύνησης της ερμηνείας και της εφαρμογής τους. Πρόκειται για διεθνείς συμβάσεις, στοχεύουσες στην επίλυση του προβλήματος επιβολής διπλής φορολογίας στο πλαίσιο των διμερών διασυνοριακών σχέσεων, το οποίο οξύνεται με την προοδευτικά αυξανόμενη συνεργασία των χωρών. Αρχικά, παρουσιάζεται το φαινόμενο της διεθνούς διπλής φορολογίας και εκτίθενται οι τρόποι αντιμετώπισης του, ήτοι η λήψη μονομερών μέτρων και η υπογραφή φορολογικών συμβάσεων. Ακολουθεί συνοπτική έκθεση των πρότυπων συμβάσεων, του ρόλου και της ιστορικής τους διαδρομής. Εν συνεχεία, εξετάζεται η φύση, οι τρόποι ενσωμάτωσης και η κανονιστική λειτουργία των συμβάσεων αποφυγής της διπλής φορολογίας. Παρουσιάζεται ο ρόλος της Συνθήκης της Βιέννης και η σχέση των εν λόγω συμβάσεων με το εθνικό και το ενωσιακό δίκαιο. Περαιτέρω, εκτίθεται το Μοντέλο Σύμβασης του ΟΟΣΑ, επί τη βάσει του οποίου ερείδεται σε αξιόλογο βαθμό η υπογραφή των φορολογικών συμβάσεων, ενώ παρατίθενται και οι συμβάσεις που έχει υπογράψει έως τώρα η Ελλάδα. Κατόπιν, λαμβάνει χώρα η εξέταση του αντικειμενικού και υποκειμενικού πεδίου εφαρμογής τους. Έμφαση δίδεται στην παρουσίαση της έννοιας του προσώπου και του κατοίκου, αλλά και ζητημάτων που άπτονται των επιχειρήσεων, με εννοιολογική προσέγγιση της Μόνιμης Εγκατάστασης, των ελεγχουσών και ελεγχόμενων εταιριών και των συνδεδεμένων επιχειρήσεων. Όσον αφορά την Μόνιμη Εγκατάσταση, γίνεται ιδιαίτερη αναφορά στο απαιτούμενο τοπικό και χρονικό κριτήριο, στο εκδοθέν από τον ΟΟΣΑ Σχέδιο Μόνιμης Εγκατάστασης 2015, στην περίπτωση του Ηλεκτρονικού Εμπορίου, ενώ παρουσιάζεται νομολογία, η οποία αφορά τη φορολόγηση των κερδών της. Επιπροσθέτως, ερευνώνται οι μέθοδοι αποφυγής της διπλής φορολογίας, ήτοι η μέθοδος της εξαίρεσης και η μέθοδος της πίστωσης, αλλά και η διαδικασία αμοιβαίου διακανονισμού. Εν κατακλείδι, η διπλωματική εργασία ολοκληρώνεται με μία συνολική αποτίμηση του ρόλου των διεθνών συμβάσεων αποφυγής της διπλής φορολογίας.
description: The purpose of this thesis was the study of international double taxation treaties in respect of their interpretation and implementation. These international conventions aim at solving the double taxation problem in bilateral cross-border relations, which is aggravated by the progressively increasing cooperation between countries. Initially, the phenomenon of international double taxation is examined and the ways of addressing it, namely taking unilateral measures and signing of tax treaties are set out. Further, a summary of model contracts, their role and their historical background is made. Additionally, the nature, the ways of integration and the regulatory function of the double taxation conventions are examined. The role of the Vienna Convention and the relationship between these contracts and the national and EU law are presented. Furthermore, the OECD Model Convention, which the signing of tax treaties is, to a considerable extent, based on, is studied, while treaties signed, to date, by Greece are mentioned. Then, the objective and subjective scope of their implementation are considered too. Emphasis is given both to the presentation of the concept of the person and resident and to issues related to business, with conceptual approaches to the Permanent Establishment, the controlling and controlled entities and associated enterprises. Regarding the Permanent Establishment the required local and temporal criteria, the 2015 Permanent Establishment Draft, issued by the OECD and the issue of e-commerce are specifically mentioned; case law about the taxation of profits is presented as well. Additionally, methods of avoiding double taxation, namely the exemption method and the credit method, as well as the mutual agreement procedure are studied. To sum up, this thesis concludes with an overall assessment of the role of international double taxation conventions.